Diskussion:Socialistiske Føderale Republik Jugoslavien

thread_title:  Flytteforslag 

message: Det er foreslået at skrive artiklen ind i Jugoslavien. Jeg synes vi skal holde dem adskilt og istedet udvide lidt, f.eks. fra engelsk wikipedia. På samme måde har vi jo Kongeriget Jugoslavien. Jeg tror, at en adskillelse giver den bedste chance for at nogen engang skriver en mere regulær og større artikel, for så er rammerne allerede sat og det er nemt at komme igang.--Weblars (diskussion) 21. jul 2016, 11:55 (CEST)
replies: text: Jeg er enig, og da forslagsstiller ikke har begrundet så fjerner jeg skabelonen nu. --Metalindustrien A/S (tidligere Lhademmor) 7. aug 2016, 00:29 (CEST)
thread_title: Sammenskrivningsforslag

message: Jeg har for et stykke tid siden  kommenteret lidt på Jugoslavien (som i dag er markeret som flertydig), uden særlig mange reaktioner.  omgjorde min fjernelse af flertydigheden - hvilket der kan argumenteres både for og imod.
Jeg kan se at forholdene omkring Jugoslavien-artiklerne har været diskuteret og efterfølgende ændret et par gange. Der er helt klart flere og modstridende hensyn at tage i forhold til organiseringen.
Problemerne i dag som jeg ser dem:
- Intetanende brugere der linker til Jugoslavien, begår formelt set en fejl.
- Vi mangler en artikel, der dækker begrebet "Jugoslavien 1918-2003". "Jugoslavien kan formelt set ikke være både denne artikel og en flertydighedsside.
Efter at have tænkt mig relativt grundigt om, mener jeg at den bedste løsning er:
* Artiklen som i dag hedder "Jugoslavien" flyttes til "Jugoslavien (flertydig)", og brødteksten fjernes, så der henvises til de 3 statsdannelser, samt evt (på en linje) de nuværende stater.
* Artiklen som i dag hedder "SFR Jugoslavien" flyttes til "Jugoslavien". Formelt ændres den til at handle om "Jugoslavien fra 1918 til 2003", og indledningen redigeres, så den afspejler dette, men under "Historie".  I hatnote henvises til "Jugoslavien (flertydig)"
Dette har følgende positive resultater:
* Nye som gamle links til "Jugoslavien" vil som udgangspunkt være korrekte. Skulle man linke forkert, kan den korrekte statsdannelse findes derfra.
* Links der handler om entiteten på tværs af statsdannelserne, eller under 2. verdenskrig, vil også være korrekte.
* Det er konsistent med vores behandling af mange andre statsdannelser, som har skiftet styreform mm gennem tiden. 
* Vi følger vores egen politik om navngivning af flertydige artikler.
Negativt:
* Indledningen på "Jugoslavien" bliver lidt mere mudret, da den skal handle om "det hele". 
* SFR Jugoslavien behandles mere prominent end KR Jugoslavien og FR Jugoslavien
Nogen tanker? NisJørgensen (diskussion) 9. jan 2018, 22:54 (CET)
replies: text: Ingen kommentarer i løbet af et par dage - jeg tillader mig at sætte i værk. Dog ser det ud til at jeg ikke har tilladelse til at flytte (på trods af at Jugoslavien nu er en omdirigering uden historik) NisJørgensen (diskussion) 11. jan 2018, 12:04 (CET)
replies: text: : inden du gennemfører flytningen bør du oprette et formelt flytteforslag! Først og fremmest er det ikke alle interessenter/brugere, der har denne diskussionsside på sin overvågningsliste, dernæst er 27 timer al for kort tid til at bidrage til diskussionen i når dansk wikipedia drives af frivillig arbejdskraft. Jeg er ikke umiddelbart imod flytningen; men vil gerne høre andres mening! mvh Per (PerV) (diskussion) 11. jan 2018, 12:40 (CET)
replies: text: ::OK - jeg lærer stadig - og er desværre gået i gang, både med at flytte og med at ændre den nye "hovedartikel". Har du mulighed for at omgøre flytningerne? Jeg fik for øvrigt fucket up, og genereret Jugoslavien (Flertydig) hvor Jugoslavien (flertydig) eksisterede allerede. NisJørgensen (diskussion) 11. jan 2018, 13:05 (CET)
replies: text: :::Helt fint, dit forslag lyder efter min mening fornuftigt! Men man skal vende sig til, at når vi arbejder med konsensus mellem frivillige bidragsydere, er processerne noget langvarige . Nej jeg er ikke administrator, og kan derfor ikke slette artikler. Jeg indsætter  på Jugoslavien (Flertydig), så kommer en adm. snart forbi og slætter den. Men altså - dit initiativ er super; bidragsyderne på dansk wikipedia skal blot have mulighed for at kommentere det. mvh Per (PerV) (diskussion) 11. jan 2018, 13:21 (CET)
replies: text: ::::Nej efter at have set artiklen Jugoslavien (Flertydig) fortrød jeg. Jeg er ikke sikker på hvad du har lavet! Du må henvende dig til en adm. f.ex. Bruger:Pugilist eller Bruger:Steenth. mvh Per (PerV) (diskussion) 11. jan 2018, 13:26 (CET)
Tak for ping'et. Jeg vil lige tygge på, hvorledes vi får ryddet op i det nuværende system. --Pugilist (diskussion) 11. jan 2018, 13:42 (CET)
thread_title: Flytning/sammenskrivning/flertydighed igen